ગુજરાત રાજ્યના જુદા જુદા શહેરોમાં બાળકો ઉઠાવી જતી ગેંગ ઉતરી હોવાની તથા બાળકોનું ધ્યાન રાખવા બાબતના ઘણા બધા મેસેજ સોશીયલ મીડિયામાં વાઇરલ કરવામાં આવેલ હોવાથી, લોકોના મનમાં શંકા જતા, નિર્દોષ લોકોને પકડી, કોઇપણ જાતની ખરાઈ કર્યા વિના મારા મારવાના બનાવો બનતા હોવાના ઘણા કિસ્સાઓ બહાર આવેલા છે. સુરેન્દ્રનગર જીલ્લા પોલીસ વડા દીપક કુમાર મેઘાણી દ્વારા જિલ્લામાં આવા બનાવો ના બને તે માટે તકેદારી રાખવા અને લોકોમાં જાગૃતિ લાવી, નિર્દોષ લોકોને રંજાડવામાં ના આવે તે બાબત ઉપર ખાસ ધ્યાન દેવા તમામ પોલીસ અધિકારીઓને સુચનાઓ કરવામાં આવી છે.